ചൈനീസ് കടന്നുകയറ്റം സ്ഥിരീകരിച്ച് അരുണാചല് സര്ക്കാര് ന്യൂഡല്ഹി: അതിര്ത്തി മേഖലയിലെ ചൈനീസ് കടന്നുകയറ്റം സ്ഥിരീകരിച്ച് അരുണാചല് സര്ക്കാര്. ചൈന ഗ്രാമം ഉണ്ടാക്കിയെന്ന് അമേരിക്കയുടെ റിപ്പോര്ട്ട് നേരത്തെ പുറത്ത് വന്നിരുന്നു. ഇത് സ്ഥിരീകരിക്കുകയാണ് അരുണാചല് സര്ക്കാര് . ചൈന ഗ്രാമം ഉണ്ടാക്കിയെന്നും ഇപ്പോഴത് സൈനിക ക്യാമ്ബായി ഉപയോഗിക്കുകയാണെന്നുമാണ് സ്ഥിരീകരണം. സത്യം വെളിപ്പെടുത്തണമെന്നാവശ്യപ്പെട്ട് കോണ്ഗ്രസും രംഗത്തെത്തിയിട്ടുണ്ട്. ഇന്ത്യന് അതിര്ത്തിക്കുള്ളില് അരുണാചല് പ്രദേശില് ചൈന നൂറോളം വീടുകള് ഉള്പ്പെടുന്ന ഗ്രാമം നിര്മിച്ചതായി യുഎസ് കോണ്ഗ്രസിനു സമര്പ്പിച്ച റിപ്പോര്ട്ടില് പെന്റഗണ് പറയുന്നു. യഥാര്ഥ നിയന്ത്രണ രേഖയില് നിലനില്ക്കുന്ന സംഘര്ഷങ്ങളെക്കുറിച്ചും റിപ്പോര്ട്ടില് പരാമര്ശമുണ്ട്. ഇന്ത്യന് അതിര്ത്തിയില് ചൈനീസ് സേന തന്ത്രപരമായ നീക്കങ്ങളും നിര്മ്മാണങ്ങളും തുടരുന്നതായി അമേരിക്കയുടെ റിപ്പോര്ട്ട് കഴിഞ്ഞ ദിവസങ്ങളിലാണ് പുറത്ത് വന്നത്. അരുണാചല് പ്രദേശില് തര്ക്കസ്ഥലത്ത് ചൈനീസ് സേന ഒരു ഗ്രാമം തന്നെ പണിതെന്നാണ് പെന്്റഗണ് വാര്ഷിക റിപ്പോര്ട്ടില് പറയുന്നത്. അരുണാചല് പ്രദേശില് ചൈന 101 വീടുകളടങ്ങിയ ഗ്രാമം നിര്മിച്ച വിവരം ഉപഗ്രഹ ചിത്രങ്ങളുടെ സഹായത്തോടെ ജനുവരിയില് തന്നെ റിപ്പോര്ട്ട് വന്നിരുന്നു. ഇന്ത്യന് അതിര്ത്തിയില് 4.5 കിലോമീറ്റര് ഉള്ളിലായാണ് ചൈനയുടെ നിര്മാണമെന്നാണു റിപ്പോര്ട്ട്. ഇന്ത്യയും ചൈനയും വന് സൈനിക സന്നാഹം യഥാര്ത്ഥ നിയന്ത്രണ രേഖയ്ക്ക് ഇരുവശത്തും തുടരുന്നതിലെ ആശങ്കയും റിപ്പോര്ട്ട് പ്രകടിപ്പിക്കുന്നു. അതിര്ത്തിയിലെ തര്ക്കം ചര്ച്ച ചെയ്യാന് കഴിഞ്ഞ മാസം ചേര്ന്ന കമാന്ഡര്തല ചര്ച്ച വിജയിച്ചിരുന്നില്ല. ചൈന പിന്മാറ്റത്തിന് തയ്യാറാവാത്തതാണ് ചര്ച്ച പരാജയപ്പെടാന് കാരണം. നയതന്ത്രതലത്തിലെ നീക്കങ്ങളും ഇപ്പോള് വഴിമുട്ടി നില്ക്കുകയാണ്.